Omkring klokken halv otte mandag morgen kørte en lastbil af motorvejen syd for afkørslen ved Støvring N. Lastbilen ligger uden for selve motorvejen, men lastbilen skal tømmes og det skal ske ved håndkraft, oplyser vagtchef Åge Pedersen fra Nordjyllands Politi. Derfor bliver det højre spor i nordgående retning lukket mens oprydningen står på. Ifølge vagtchefen vil det tage omkring fem timer. Der skete ingen personskade ved ulykken.

Referat:
Oprydningen efter en væltet lastbil på E45 lukker det ene spor i fem timer.